Pohľad na budovu knižnice cez ulicu Kounicova v roku 2009
**Moravská zemská knihovna** je knižnica sídliaca v Brne. Knižnica je príspevková organizácia a tiež výskumná organizácia. Je krajskou knižnicou Juhomoravského kraja a druhou najväčšou knižnicou v Česku s regionálnym, národným a medzinárodným významom. Knižnica má právo povinného výtlačku. K 31. decembru 2016 mala knižnica 4 239 016 knižných jednotiek, evidovala 20 034 registrovaných čitateľov a 216 429 absenčných výpožičiek. Riaditeľom MZK je prof. PhDr. Tomáš Kubíček, Ph.D. Na svoj post bol menovaný ministrom kultúry Danielom Hermanom začiatkom novembra 2014.

Činnosť knižnice
----------------

Knižnica okrem výpožičnej činnosti poskytuje mnoho ďalších služieb: prístup k elektronickým informačným zdrojom, prístup k internetu, vzdelávacie a kultúrne aktivity, vykonáva výskum a činnosť krajskej knižnice pre Juhomoravský kraj.

História
--------

História knižnice začína založením knižnice Moravskosliezskej spoločnosti pre zvelebení orby, prírodovedy a vlastivedy. Prvá kniha bola do jej fondu zaregistrovaná 6. júla 1808. Na začiatku však knižnica bola prístupná iba členom spoločnosti. Verejnosť získala bezplatný prístup až 11. decembra 1883. V tom čase zbierka obsahovala 45 tisíc položiek. V roku 1899 sa odlúčila od múzea spoločnosti a stala sa samostatnou Zemskou knižnicou moravskou. Do začiatku 19. storočia bola knižnica umiestnená v Dietrichstejnskom paláci alebo v biskupskom dvore na Zelnom trhu. Od roku 1907 sídlila v novopostavenom Zemskom dome II na Žerotínovom náměstí. Od prelomu storočí sa po presťahovaní zvýšil aj ročný počet návštev: zo 4 000 na 16 420 v roku 1908. Koncom roku 1989 mala knižnica v správe 20 717 diel, v roku 1908 36 310. Po založení Masarykovej univerzity v roku 1918 bolo rozhodnuté nezaložiť novú knižnicu, ale využiť existujúcu. Tá bola postupne do 23. mája 1923 zoštátnená a premenovaná na Zemskú a univerzitnú knižnicu.

Budova
------

Autormi budovy sú Tomáš Adámek a Petr Benedikt z ateliéru ONEX. Je situovaná na križovatke ulíc Kounicova a Hrnčířská. Obsahuje 8 nadzemných poschodí vrátane 4 medziposchodí a jedno podzemné. Pozostáva z dvoch veží so skladmi, južným krídlom kancelárií, stredným komunikačným a odpočinkovým priestorom a severným krídlom študovní. Konštrukciou je budova monolitický železobetónový skelet.

Budova získala cenu Stavba roku 2001. V roku 2016 magistrát mesta Brna schválil zástavku MHD pred budovou knižnice. Mala byť vystavaná v priebehu roku 2017.

Referencie
----------

1. ↑   *MORAVSKÁ ZEMSKÁ KNIHOVNA V BRNĚ* [online]. Ministerstvo školství, mládeže a tělovýchovy, [cit. 2018-01-23]. Dostupné online.
2. 1 2   *O knihovně* [online]. Moravská zemská knihovna, [cit. 2018-01-23]. Dostupné online.
3. ↑   *Moravská zemská knihovna v Brně* [online]. Ministerstvo kultúry Českej republiky, [cit. 2018-01-23]. Dostupné online.
4. ↑   *Výroční zpráva 2016* [online]. mzk.cz, [cit. 2018-01-23]. Dostupné online.
5. ↑   *Kontakty* [online]. Moravská zemská knihovna, [cit. 2018-01-23]. Dostupné online.
6. ↑   *Nový ředitel knihovny je Kubíček* [online]. brnensky.denik.cz, 2014-11-03, [cit. 2018-01-23]. Dostupné online.
7. ↑  KUBÍČEK, Jaromír. *Moravská zemská knihovna v Brně, 1808-2008 : knihovní sbírky*. Brno : Moravská zemská knihovna v Brně, 2008. 140 s. ISBN 978-80-7051-177-0. Kapitola Předmluva, s. 9.
8. ↑  KUBÍČEK, Jaromír. *Moravská zemská knihovna v Brně, 1808-2008 : knihovní sbírky*. Brno : Moravská zemská knihovna v Brně, 2008. 140 s. ISBN 978-80-7051-177-0. Kapitola Předmluva, s. 10.
9. ↑  HERZÁN, Dominik. *Moravská zemská knihovna v Brně ONEX (Tomáš Adámek, Petr Benedikt)* [online]. earch.cz, [cit. 2018-01-23]. Dostupné online.
10. 1 2   *Moravská zemská knihovna v Brně* [online]. stavbaroku.cz, [cit. 2018-01-23]. Dostupné online.
11. ↑   *Tramvajová zastávka u zemské knihovny? Potvrzeno, bude už příští rok* [online]. brnensky.denik.cz, 2016-11-08, [cit. 2018-01-23]. Dostupné online.

Externé odkazy
--------------

* Oficiálna stránka

Súradnice: 49°12′31″S 16°35′38″V﻿ / ﻿49,20861°S 16,59400°V﻿ / 49.20861; 16.59400

Autoritné údaje: * GND: 5321706-8
* ISNI: 0000 0001 2314 9367
* LCCN: nr95012263
* NK ČR: kn20010709059
* VIAF: 129832401
* WorldCat: lccn-nr95012263